Na temelju članka 70. stavka 2. Zakona o odgoju i obrazovanju u osnovnoj i srednjoj školi ( NN,br. 87/08,86709,92/10,105/10,90/11,5/12,16/12,126/12,94/13,152/14 i 7/17.), a u vezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN, br. 132/13.), članka 43. Zakona o zaštiti na radu (NN,br. 71/14., 118/14., i 154/14.), članka 5. i 6. Zakona o zaštiti osobnih podataka (NN, br. 103/03., 118/06., 41708., 130/11. i 106/12.) te članka 28. i 184. Statuta Elektrotehničke i ekonomske škole, Školski odbor Elektrotehničke i ekonomske škole, Nova Gradiška na svojoj sjednici održanoj dana 15.2.2017., donosi

***PRAVILNIK***

***O VIDEO NADZORU***

Članak 1.

Pravilnikom o video nadzoru Elektrotehničke i ekonomske škole, Nova Gradiška ( u daljnjem tekstu: Škola) regulirano je prikupljanje, obrada i čuvanje osobnih podataka korištenjem sustava video nadzora.

Članak 2.

1) Škola koristi sustav vide nadzora iz potrebe sigurnosti i zaštite učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.

2) Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničena na ispunjenje svrhe iz stavka 1. ovoga članka.

3) Sustavom video nadzora obuhvaćen je sljedeći prostor hodnik u prizemlju škole te hodnici na katu škole.

Člana 3.

1) Podaci prikupljeni korištenjem sustava video nadzora nalaze se na snimaču koji se

nalazi u uredu ravnatelja, a vidljivi su na monitoru. Podacima se može pristupiti jedino unosom korisničkog imena i lozinke.

2) Uvid u sadržaj nastao korištenjem sustava video nadzora imaju ravnatelj

Škole i službenik za zaštitu osobnih podataka.

Iznimno uvid u sadržaj koji je nastao korištenjem sustava video nadzora imaju i druge osobe koji su sukladno zakonu ovlašteni za prikupljanje takvih podataka.

3) Presnimavanje i pohrana sadržaja nastalog korištenjem sustava video nadzora na druge medije kao i daljnje korištenje istog dopušteni su isključivo u slučajevima određenim zakonom.

Članak 4.

1) Podaci prikupljeni korištenjem sustava video nadzora čuvaju se najduže 30 dana, a nakon proteka tog vremena podaci se brišu.

2) Odredba iz stavka 1. Ovog članka ne odnosi se na slučajeve počinjenja kaznenog djela, oštećenja ili uništenja imovine i sl. kada se prikupljeni podaci o takvim događajima mogu čuvati kao dokazni materijal te na pisani zahtjev ustupiti pravosudnim i policijskim tijelima.

3) U takvim slučajevima dužinu čuvanja video zapisa određuje samostalno ravnatelj Škole.

Članak 5.

Ovaj Pravilnik stupa na snagu i primjenjuje se prvog dana po objavi na oglasnoj ploči Škole.

Pravilnik se objavljuje na oglasnoj ploči dana 16.2.2017.

KLASA:602-02/17-07/02

URBROJ:2178/15-05-17-1

Nova Gradiška,15.2.2017.

Predsjednica Školskog odbora:

Ljiljana Ptačnik,prof.